Go Go | OLGA SE OKSELTJIES
Posts filed under 'Go Go'
Vandag stuur susterskind vir my 'n foto. "Ek probeer besig bly" is die boodskap daarby.
Pragtig sê ek. Ek hou van die blok wat sommer strepe word ook. "Nina leer my hekel"sê sy. "WAT? Ek het nie geweet Ninsi kan hekel nie." Nina is my oudste kleindogter. Sy was verlede jaar matriek en met die stand van sake by universiteite vandag, het haar ouers nie vertroue in universiteite nie en moet sy maar tuis studie doen. "Ja, sy sê tannie het haar geleer." Jy kon my behoorlik met 'n veertjie omtik. Dit was nege jaar gelede toe sy net mooi nege jaar oud was. Wie sou nou kon glo dat sy steeds sal onthou wat om te maak.
Dit is "Nina se poging," kom die volgende boodskap deur. Ek is mal oor die "geometrie" wat sy daarin sit. Nou kyk, ek moet sê ek is baie trots op my liefie hoor.
Gedagte van die dag: Nou moet ek lesse uitbrei en Jessie baby ook leer. Sy is mos ook nou nege.
April 3, 2019 at 10:53 nm Olga	2 Kommentaar
Woensdag stap ons roadrun. Die week was drie lede van ons groep afwesig. Dus was dit net ek en een ander wie gestap het. Sy is nog nie so goed in die roetine nie, dus het dit maar stadig gegaan. Sjym man, die ander verwyt altyd dat ek te vinnig stap. Tog laat hulle my altyd die pas markeer.
Een van ons groep het 'n ding teen op haar spoor terug stap, dus kom haal een van die mans ons by die "omdraai"punt sewe kilometers van ons begin punt af.
Al weer Vrydag. More is dit weer Parkrun, en dou voor dag uit die vere vir die uwe. Sterkte Toortsie.
Gedagte van die dag: So bring elke dag iets om na uit te sien.
Augustus 24, 2018 at 8:21 vm Olga	3 Kommentaar
Ek hoop julle het 'n wonderlike kersfees met julle geliefdes gehad. Baie geluk en voorspoed, liefde, vrede en vreugde wens ek elkeen toe.
Desember 31, 2017 at 11:59 nm Olga	5 Kommentaar
Ek was vandag besig om kas reg te pak toe ek op 'n heel gawe verrassing afgekom het. Dis nie aldag dat die uwe so 'n aangename verrassing op die lyf loop nie. Daar staan ek toe met die reghoekige houer in my hand en weet nie so mooi wat om te doen nie. sien, dis eintlik 'n dilemma van epidermiese proporsies. Daar is sestien tjokkies in die houer en ek is nie van plan om al sestien op te eet of met Homer te deel nie. Hy sal geen probleem hê om deel op te eet nie. Maar môre begin Lent en glo my, hy sal nie aarsel om dan die oorblyfsels van my gedeelte die een na die ander te laat verdwyn nie.
Dus bly daar vir my net een opsie oor. Ek moer dit maar wegsteek tot paasfees. Nou dat ek daaraan dink, dit was 'n kersgeskenk aan my. Reeds Kersfees 2015. Ek het daardie kersfees nie minder as drie houertjies van die lekkerny gekry nie. Geen wonder dit was maklik om een oor te sien nie. Maar nou ja, ek is mos 'n mededeelsame mens Ek sal ook deel, dalk met met Homer, dalk met die hele gesin. Dalk, hou ek dit net vir my en klein Amy. Ek dink sy behoort dit al te kan eet.
Gedagte van die dag: Aan almal wie dit ken en meemaak, sterkte met lent en julle voornemens.
Februarie 28, 2017 at 11:22 nm Olga	10 Kommentaar
Is dit net ek????
Ek sit vanaand en lees my daaglikse liturgiese stukkies en wragtig waar, die eerste leesstuk tref my so reg voor die kop. Is dit nie ons lewens vandag nie?
I myself will look after and tend my sheep"
Dit gee my hoop. Net miskien, is verlossing naby.
Gedagte van die dag: Vind ons Vader nie meer waarde aan 'n opregte gebed as aan 'n offerhande nie.?
Augustus 17, 2016 at 11:48 nm Olga	6 Kommentaar
Toe was dit mos nou die naweek "Freeform Music festival. Ek het vir Homer gese om vir my 'n reuse kettie te maak. Net jammer ek het eers agterna 'Orkney snork nie" gekyk waar Spike agv al die pakke slae wat hy as kind gehad het, nie kans gesien het om sy hand vir 'n kind te lig nie. Hy het Hendrik op 'n stadium kom vra om sy tweeling te kom regsien. Hendrik het hom gese dis sy kinders, hy moet hulle gaan uitsort. toe het hy so ewe gese hy sal maar gaan doen wat hy in die eerste plek wou doen. Hy gaan hulle met waterbomme gooi.
Dit het my om geen spesifieke rede laat dink aan wat die poepoe gooiers vroeer vanjaar in Kaapstad gedoen het. Ek dink as ek nou weer gaan hoor van 'n sekere groep se feestelikheid, gaan ek ook poepoe begin versamel, met water verdun (sal seker eers 'n versapper moet kry) en hulle met die … bomme gaan bestook wanneer hulle weer raas.
Maar in elk geval, Vrydagaand na 22:00 het die geraas volume merkbaar afgeneem. Ek het nog so ewe vir Lapman en Sussietjie vertel dat dit na witmens party klink. Vir hulle gese, dit beteken "respek vir die mense om jou." Saterdag oggend daar verby gery en jou wrintiewaar, daar was opelug verhoog en paar tente onderkant die "Resort"opgeslaan en gewemel van wit lywe. Saterdag aand was dit 'n perd van 'n ander kleur. Mensig, dit kon netsowel die Bosbokrand filamoniese orkeste almal op eenslag teen mekaar gewees het. Maar nou ja, my BB het die middag deurgekom en hy en ek het teen omsteeks 23:00 net 'n draaitjie gaan stap. Was toe nie die "Festival"se lawaai nie, maar 'n dem huis party net in die volgende blok. Toe het ek ook nog nie die "Orkney snork nie" episode gesien nie.
Maar nou ja. Die liewe gashere het nie rekening gehou daarmee dat die "festival" wat deur wit siele aangebied word, ook beteken het dat die SAPD wel beskikbaar sal wees nie. Voordat hulle gefuifery nog veel verder gegaan het, was die SAPD daar om die orgie te stop.
Whoop! Whoop! Olga het toe die slaap van die regverdige geniet lank voor dagbreek.
Gedagte van die dag: Kan uhm, mense respek vir ander geleer word?
Desember 20, 2015 at 11:00 nm Olga	5 Kommentaar
Net toe ek wou bly word.
Eendag was dit nog koud. Yspiskoud. Die volgende oggend word ek wakker en vind my beddegoed op die vloer. Toe weet ek, winter begin haar angel verloor. Die deur vir Sussietjie oopgemaak en waaragtig, lente was in die lug. Nog vir Homer gesê ek dink ons gaan nog een kouefront kry voordat winter terwyl oppak om Europa op horings te gaan neem.
Drie weke het sederdien verloop en net toe Olga begin bly raak dat die voorspelling nie gaan gebeur nie, word sy toe mos vanmore wakker en besef winter is nog nie klaar met ons nie. Maar nou ja, sy wil ons net herinner ons kan haar nie beheer, omkoop of afskrik nie.
Dis amptelik lente. Nee, nie lengte nie, net lente. Die tuin is maar nog effentjies, maar dit kom ook mooi aan. Lapman het reeds twee roosbome wat mooi belofte van groei begin toon het, absoluut verwoes. Ek het hulle spesifiek in sy "hardloop-baan" geplant aangesien hulle goed bedoring was. Maar die klein bont hond moes my ook wys ek kan hom nie beheer met 'n doringbos ding nie. Die ander twee roosstokkies wat oom Ridder hier aangebring het, het nie net vraatjies soos die een wat ek by Mina gekry het nie, hulle vraatjies het sommer heel voorbarig blare uitgestoot. Oom Ridder sê dis omdat die "inheemse roos soort" is dat dit na die Mina roos geplant was, net stokkies met dorings aan en nou reeds blare stoot.
Daar sak al heeldag 'n fyn motreëntjie uit behalwe vir die koue. Maar die tipe reën is dalk ook inheems 😉 dit maak darem goed nat. Soos Sussietjie se potent reuk my herinner. Ek het vergeet sy gaan soek nie onderdak skuiling nie, toe maak ek die deur toe. Aangesien sy nie die reën kan opeet nie, het sy maar om die huis bly patrolleer. So more was ek weer vloere.